Blaðamenn Dagens Nyheter ákváðu að rannsaka hvernig hægt væri að ná til þessa aldurshóps í gegnum Facebook og bjuggu til fyrirtækjasíðu á Facebook þar kannaðir voru möguleikar á að höfða til tiltekinna markhópa . Með því að beina sjónum sínum að 13 - 17 ára gömlum börnum sem talin voru hafa áhuga á „ áfengum drykkjum “ „ víni “ , „ bjór “ og „ að verða drukkinn “ bauð miðillinn upp markhóp sem innihélt 82.000 ungmenni í Svíþjóð . Með sama hætti var hægt að finna markhóp barna sem hafði áhuga á peningaspilum . Þannig var hægt að höfða til 28.000 sænskra ungmenna með sambærilegum hætti með því að auglýsa á Facebook . Í greininni var rætt við sérfræðinga í markaðsmálum sem lýstu furðu sinni á því að Facebook bjóði upp á auglýsingar fyrir börn og ungmenni sem hafi áhuga á áfengi . Bent var á að hver sem er geti þó ekki keypt slíkar auglýsingar því Facebook reyni að hafa ákveðið eftirlit með auglýsingum á miðlum sínum . Ákveðnar glufur væru í eftirlitinu þar sem börn sem hefðu áhuga á peningaspilum gætu verið móttækileg fyrir ýmsu öðru sem væri ávanabindandi , t.d. smálánum .